open-index/open-wikipedia-markdown huggingface dataset:
Haris Poteris ir Azkabano kalinys (muzika)

Originalus kino filmo ** ''[[Haris Poteris ir Azkabano kalinys (filmas)|Haris Poteris ir Azkabano kalinys]]'' garso takelis** buvo išleistas 2004 m. gegužės 25 d. Šio garso takelio muzikos kūrinius kūrė kompozitoriaus John Williams. Jis taip pat sukūrė garso takelį pirmajam Hario Poterio filmui Haris Poteris ir Išminties akmuo. Tai paskutinis filmas iš Hario Poterio serijos, kuriam garso takelį kūrė šis kompozitorius.

Šis albumas buvo nominuotas Academy Award for Best Achievement in Music Written for Motion Pictures, Original Score, Grammy Award for Best Score Soundtrack Album for a Motion Picture, Television or Other Visual Media ir World Soundtrack Award for Best Original Soundtrack.

## Takelio muzikos sąrašas
# Lumos! (Hedwig’s Theme) – 1:35
# Aunt Marge’s Waltz – 2:13
# The Knight Bus – 2:49
# Apparition on the Train – 2:13
# Double Trouble – 1:35
# Buckbeak’s Flight – 2:07
# A Window to the Past – 3:53
# The Whomping Willow and The Snowball Fight – 2:20
# Secrets of the Castle – 4:35
# The Portrait Gallery – 1:58
# Hagrid the Professor – 2:23
# Monster Books and Boggarts! – 3:44
# Quidditch, Third Year – 2:19
# Lupin’s Transformation and Chasing Scabbers – 0:41
# The Patronus Light – 1:10
# The Werewolf Scene – 4:24
# Saving Buckbeak – 6:37
# Forward to Time Past – 2:31
# The Dementors Converge – 3:10
# Finale – 3:24
# Mischief Managed – 12:06
Krūvio tvermės dėsnis

**Krūvio tvermės dėsnis** – visų sąveikaujančių uždaros sistemos kūnų elektros krūvių algebrinė suma yra pastovi.

: q = q_1 + q_2 + q_3 + ... + q_n \ = const.

Visais atvejais krūviai persisikirsto, tačiau bendra jų suma nekinta. Gamtoje niekada neatsiranda ir neišnyksta be pėdsako vieno ženklo krūvis. Kartu su neigiamuoju krūviu -q visada sukuriamas to paties modulio teigiamasis krūvis +q. Nei neigiamas, nei teigiamas krūvis negali išnykti atskirai vienas nuo kito. Jeigu jų moduliai lygūs, jie gali tik kompensuoti vienas kitą.
Elektros laidininkas

**Elektros laidininkas** – medžiaga, turinti laisvųjų elektringųjų dalelių, arba krūvininkų. Atsiradus elektriniam laukui, elektronai (krūvininkai) laidininke juda dvejopai: be chaotiško labai intensyvaus šiluminio judėjimo jie lėtai slenka viena kryptimi – tai vadinamas elektronų dreifas.

## Laidininkai
Geriausi laidininkai yra metalai. Prie laidininkų taip pat priskiriami elektrolitų tirpalai, drėgnas oras, plazma, žmogaus kūnas, žemė ir kt. Metaluose teigiamuosius jonus supa laisvieji elektronai. Kai išorinis elektrinis laukas lygus nuliui, laisvieji elektronai juda metalu netvarkingai, t. y. įvairiomis kryptimis. Elektronų šiluminio judėjimo intensyvumas priklauso nuo temperatūros. Laidininko viduje elektrinio lauko nėra, nes elektronų ir jonų sukuriami elektriniai laukai kompensuoja vieni kitus. Šiuo reiškiniu pagrįsta elektrostatinė apsauga – elektriniam laukui jautrių prietaisų saugojimas metalinėse dėžėse.

## Taip pat skaitykite

* Puslaidininkis
* Dielektrikas
* Elektrinis laukas

## Šaltiniai
Kelmės Aukuro pagrindinė mokykla

**Kelmės „Aukuro“ pagrindinė mokykla** – dieninė, savarankiško mokymosi bendrojo lavinimo mokykla Kelmėje, J. Janonio g. 9, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190092348. Steigėjas Kelmės rajono savivaldybės taryba.

## Istorija
Kelmės 3-oji vidurinė mokykla pradėta statyti 1984 m., baigta 1986 m. Pirmaisiais mokslo metais mokykloje buvo 34 klasės, mokėsi 1026 mokiniai, dirbo 56 mokytojai, veikė 50 būrelių, iš jų 12 sporto.

1992 m. atidaryta pirmoji humanitarinė klasė, mokykloje sustiprintai nuo antros klasės pradėta dėstyti anglų kalba. Moksleivius moko viena anglų kalbos mokytoja metodininkė ir 7 vyr. mokytojai. Be to, mokiniai mokosi vokiečių ir rusų kalbų. Mokytoja ekspertė Eglė Tutinienė už savo parašytus rusų kalbos vadovėlius apdovanota respublikine premija.

1993 m. įkurtos dar dvi dešimtos humanitarinės klasės, nuo 1995 m. mokyklos profilis – humanitarinis. Mokykla dalyvavo eksperimente su Danijos mokytojais „Psichologinio klimato gerinimas mokykloje“. Nuo 1996 m. leidžiami mokyklos laikraščiai. Pradinių klasių mokiniai redaguoja „Aukuriuką“, o vyresniųjų klasių mokiniai – „Krivūlę“. 1997 m. mokyklos 10-čiui paminėti įkurtas muziejus. 1997 m. mokykloje įkurta gamtamokslinė klasė, gruodžio mėn. mokykla priimta į UNESCO asocijuotų mokyklų tinklą, mokykloje pradėtas įgyvendinti Pasaulinės sveikatos organizacijos Europos regiono biuro, Europos Bendrijos, Europos Tarybos remiamas projektas „Sveika mokykla“.

1998 m. rugpjūčio 1 d. mokyklai suteiktas „Aukuro“ vardas. Mokyklos kieme stovi X abiturientų laidos pastatytas aukuras, prie kurio vyksta mokyklos šventės ir paminėjimai. 1999/2000 m. m. mokykloje vyko profilinio mokymo eksperimentas, mokiniai rinkosi humanitarinio profilio, šiuolaikinių kalbų, lituanistinę ar socialinių mokslų pakraipą ir realinio profilio gamtamokslinę, ekonomikos pakraipą. Nuo 1999 m. mokykla dalyvauja tarptautiniuose MUNGA (*Model United Nations General Assembly*) ir LIFE-LINK projektuose. Nuo 2000 m. pradėti nuolatiniai mokinių ir mokytojų mainai, bendri projektai su Švedijos Sigtunos tarptautinio bakalaureato mokykla, pradėti kultūriniai mainai su Gento Edugo de Toren gimnazija (Belgija). 2003 m. mokykla gavo Europos pažymėjimą.

Nuo 2001 m. kovo 1 d. mokykloje veikia interneto svetainė, 2004 m. įkurtas intranetas – *www.kelmesaukuras.lt*
 
Nuo 2005 m. mokykla dalyvauja Tarptautinio aplinkosauginio fondo (FEE) – aplikosauginį sąmoningumą ir demokratiją skatinančioje gamtosauginių mokyklų programoje. 2006 m. mokykla apdovanota Žaliąja vėliava ir Aplinkosauginio švietimo fondo sertifikatu. 2007 m. rugsėjo 1 d. prie mokyklos prijungtas Paprūdžių pradinio ugdymo skyrius (2009 m. panaikintas). 2010 m. spalio mėn. pradėti mokyklos stadiono rekonstravimo darbai. 2013 m. rugsėjo 1 d. mokykla reorganizuota į Kelmės „Aukuro“ pagrindinę mokyklą.

## Direktoriai
* 1986–2006 m. Edvardas Janavičius
* nuo 2006 m. Asta Zavadskienė

## Nuorodos
* Mokyklos svetainė
Skaistgirio gimnazija

**Joniškio rajono Skaistgirio gimnazija** – dieninė, savarankiško mokymosi bendrojo lavinimo mokykla Skaistgiryje (Joniškio raj.), Šermukšnių g. 2, vykdanti ikimokyklinio, pradinio, pagrindinio, vidurinio ir papildomo ugdymo programas. Įstaigos kodas 190565573. Filialas Joniškio rajono Skaistgirio vidurinės mokyklos Skaistgirio ikimokyklinio ugdymo skyrius, Parko g. 1.

## Istorija
Skaistgirio pradžios mokykla pastatyta 1910 m. Dabartinis mokyklos pastatas pastatytas 1964 m.

2014 m. birželį pritarta, kad mokykla taptų gimnazija.

2010 m. mokėsi 380 mokinių, 2018 m. – 235 mokiniai.

## Vedėjai ir direktoriai
* 1944 m. J. Jokūbaitis
* 1945 m. A. Drigotas
* 1946–1956 m. P. Rakštys
* 1956 m. A. Raupys
* 1958–1959 m. A. Gvozdiovas
* E. Dičmonas
* V. Sutnikas
* Petras Žuravlevas
* Edita Aukselienė 2013–dabar

## Išnašos

## Nuorodos
* Mokyklos svetainė
Šimanės prefektūra

**Šimanės prefektūra** () – Japonijos prefektūra, įsikūrusi Čiūgoku regione, Honšiū saloje. Sostinė – Macujė. Tai rečiausiai apgyvendinta ir priešpaskutinė pagal gyventojų skaičių prefektūra.

Oki salos, esančios Japonijos jūroje, taip pat priklauso Šimanės prefektūrai.

## Istorija

Šimanės prefektūros vietoje seniau buvo Ivamio, Idzumo ir Okio žemės.

## Geografija

Šimanės prefektūra pietuose ribojasi su Hirošimos prefektūra, rytuose – su Totorio prefektūra, vakaruose – su Jamagučio prefektūra. Šiaurėje turi ilgą krantą su Japonijos jūra.

### Miestai
Šimanės prefektūroje yra 8 miestai:
* Gocu
* Hamada
* Idzumas
* Masuda
* Macujė (sostinė)
* Oda
* Unanas
* Jasugis

### Miesteliai ir kaimai

Miesteliai ir kaimai kiekvienoje apskrityje:

### Miestų, miestelių ir kaimų susijungimai
Nuo 2004 m. spalio mėn. įvykdyti 15 susijungimų. Paskutinieji įvykdyti 2005 m. spalio mėn. Tada buvo sujungti 3 miestai:
* Kakinokio kaimas ir Muikaičio miestelis (abu – Konoašio apskrities) sujungti į naują Jošikos miestą.
* Nimos ir Junocu miesteliai, buvę Nimos apskrityje, sujungti į naują miestą – Odą. Nimos apskritis buvo taip pat panaikinta.
* Nakos apskrityje likę Asahio, Kanagio, Misumio ir Jasakos miesteliai buvo sujungti į naują Hamados miestą. Taip pat buvo panaikinta Nakos apskritis.

## Nuorodos

* Oficiali Šimanės prefektūros internetinė svetainė 
* Šimanės JET programos dalyvių internetinė svetainė 
* Oficiali prefektūros turizmo internetinė svetainė
Tamsioji energija

**Tamsioji energija** – hipotetinė energijos forma, kuri yra kiekvienoje erdvės vietoje ir turėtų būti atsakinga už neseniai atrastą greitėjantį Visatos plėtimąsi. Standartiniame kosmologiniame modelyje tamsioji energija sudaro beveik tris ketvirtadalius visos Visatos masės – energijos (Specialioji reliatyvumo teorija duoda masės ir energijos ekvivalentiškumo sąryšį).

Yra du pagrindiniai tamsiosios energijos paaiškinimo variantai:
* tai yra **[[kosmologinė konstata]]** – tam tikras energijos tankis, tolygiai pasiskirstęs erdvėje (pvz., vienas iš traktavimų yra vakuumo energija);
* tai yra **[[kvintesencija]]** – skaliarinis dinaminis laukas, kurio tankis gali keistis laike ir erdvėje.

## Tamsiosios energijos tyrimai

1998 metais Ia tipo supernovų stebėjimų duomenys privertė iškelti hipotezę, kad Visata plečiasi greitėjančiai. Vėliau dar kelios nepriklausomos mokslininkų grupės panaudodamos kitus metodus ir objektus (reliktinis spinduliavimas, gravitaciniai lęšiai, Visatos makrostruktūra) patvirtino šiuos rezultatus.

Gerai visiems žinomas Hablo dėsnis teigia, kad tolimų objektų tolimo greitis yra proporcingas nuotoliui. Tolimo greitis gali būti įvertintas iš raudonojo poslinkio. Surasti atstumus iki tų objektų yra kiek sunkiau. Tam reikia turėti standartinius žinomo šviesio šaltinius, kuriems būtų žinomas absoliutinis ryškis. Žinant jį ir regimąjį ryškį galima rasti atstumą iki to objekto. Ia tipo supernovos ir yra tokie standartiniai šaltiniai, matomi milijardų šviesmečių atstumu. Vienodas visų Ia tipo supernovų absoliutinis ryškis pagrįstas tuo reiškiniu, kad baltoji nykštukė besisukanti poroje su kita žvaigžde akrecijos būdu kaupia medžiagą. Kai jos masė pasiekia Čandrasekaro ribą, žvaigždės medžiagos slėgis nebesugeba pasipriešinti gravitacinėms jėgoms, prasideda nekontroliuojamos branduolinės reakcijos ir žvaigždė sprogsta kaip supernova. Visatos plėtimasis tiriamas atidedant stebimą supernovų ryškį nuo raudonojo poslinkio. Šie grafikai rodo, kad Visatos plėtimasis ne lėtėja (kaip būtų galima tikėtis vien iš medžiagos sudarytai Visatai), o greitėja (tolimesnės supernovos yra silpnesnės, nei kad būtų, jei Visata plėstųsi pastoviu greičiu arba lėtėtų).

Tamsiosios energijos egzistavimas taip pat reikalingas paaiškinti erdvės geometriją ir medžiagos kiekį Visatoje. Reliktinio spinduliavimo matavimai su WMAP rodo, kad Visata yra beveik plokščia (t. y. erdvė yra beveik euklidinė). Tai reiškia, kad Visatos masės – energijos tankis turi būti lygus kritiniam tankiui. Visas medžiagos kiekis (įskaitant barioninę medžiagą ir nematomąją medžiagą), įvertintas iš reliktinio spinduliavimo sudaro tik apie 30 % kritinio tankio. Taigi, reikia dar papildomos energijos, kuri duotų likusius 70 %.

Visatos makrostruktūrų teorija, kuri aprašo struktūrų – galaktikų spiečių, galaktikų, kvazarų, žvaigždžių formavimąsi irgi teigia, kad medžiagos tankis sudaro tik apie 30 % kritinio tankio.

Naujausi WMAP stebėjimai teigia, kad Visatą sudaro 74 % tamsiosios energijos, 22 % nematomosios medžiagos, ir 4 % barioninės medžiagos.

## Šaltiniai
Higaščičičibu

**Higaščičibu** (東秩父村; -mura) – kaimas, įsikūręs Čičibu apskrityje, Saitamos prefektūroje, Japonijoje.

2006 m. kovo 1 d. 37,17 km² ploto kaime gyveno 3 785 žmonės. Gyventojų tankis – 101,8 žm./km².
Chasidai

**Chasidai** – vienos iš neorganizuotų judaizmo krypčių atstovai, kurie atspindėjo idėjinę judaizmo ideologiją priešingą helenistams - sugraikėjusiems žydams. Chasidams buvo būdingas pasipriešinimas graikų-romėnų įtakos skverbimuisi į žydų gyvenimą bei kultūrą. Chasidai buvo vadinami pamaldžiaisiais.
 
Chasidai buvo senų pažiūrų judėjai, kurie atspindėjo viso labo tik bendrą žydų tautos nepasitenkinimą helenizmo įtaka žydų kultūriniam - religiniam pamatui.

Chasidai nesudarė išskirtinės ar uždaros sektos, kaip esėjai ar fariziejai, tačiau II a. pr. m. e. jie aktyviai dalyvavo kartu su makabiejais ginkluotuose pasipriešinimuose prieš graikų valdovus.

Dalis chasidų buvo pacifistai, todėl nepastebimai susiliejo su esėjais, fariziejais ir zelotais, palikdami žydų tautoje atminimą kaip epitetą, tinkantį kiekvienam dievobaimingam judėjui - pamaldus kaip chasidas.
Newtown AFC

**Niutauno AFC** – Velso futbolo klubas iš Niutauno. Viena seniausių Velso komandų.

## Istorija

„White Stars“ klubas, kurio komanda pirmą kartą Velso taurėje dalyvavo 1877 m. spalio 13 d., susijungė su Niutauno „Excelsior“ ir buvo pavadintas Newtown FC.

2024–2025 m. sezone varžėsi Cymru Premier, tačiau liko vienuoliktoje vietoje ir iškrito į žemesnį divizioną.

Nuo 2025–2026 m. sezono rungtyniavo Cymru North (II).

## Pasiekimai

## Sezonai

|}Šaltinis: 

## Spalvinė gama

## Apranga
; Sportinės aprangos pokyčiai.
* Namuose žaidžia balta žalia apranga. 

## Rekordai
* Didžiausias laimėjimas lygos rungtynėse: 11-1 prieš Cemaes Bay 1998.
* Didžiausias pralaimėjimas lygos rungtynėse: 1-6 prieš Aberystwyth Town ir 1-6 prieš Briton Ferry Athletic, abi 1992.

## Išnašos

## Nuorodos
* Oficiali klubo svetainė
* facebook paskyra
* SOOCERWAY
* FLASHSCORE
* Transfermarkt
* Globalsportsarchive
1700 m.

**1700** m. buvo nekeliamieji metai, prasidedantys penktadienį pagal Grigaliaus kalendorių.

## Lietuvoje
### Įvykiai

* **[[Vasario 22]]** d. – Augusto II saksų kariuomenė nuo Joniškio patraukė Rygos link. Prasidėjo Šiaurės karas. 
* **[[Birželio 30]]** d. – Kaune, pašventintai dominikonų vienuolyno bažnyčiai suteiktas Dievo Kūno titulas.
**Lapkritis:**
* '''Lapkričio 17''' d. – netoli Valkininkų įvyko mūšis, kuriame Lietuvos vaivadijų bajorų konfederacija sutriuškino Sapiegų pajėgas. 
* '''Lapkričio 21''' d. – Lietuvos bajorai pasirašė aktą, kuriuo Sapiegas paskelbė valstybės išdavikais, konfiskavo jų dvarus, atėmė valstybines pareigas. 
### Gimtadieniai
* **[[Sausio 6]]** d. – Kazimieras Juraga-Giedraitis, SJ, Lietuvos filosofas, teologas, filosofijos daktaras (m. 1757 m.).

**Nedatuota**

* Jonas Kristupas Glaubicas, žymiausias vėlyvojo baroko, rokoko stiliaus architektas Lietuvos Didžiojoje Kunigaikštystėje (m. 1767 m.).
* Juzefas Tadas Oginskis, Lietuvos Didžiosios Kunigaikštystės (LDK) karinis ir politinis veikėjas (m. 1736 m.).
* Mykolas Juozapas Masalskis, Lietuvos Didžiosios kunigaikštystės didysis etmonas, Čartoriskių politikos šalininkas (m. 1768 m.).

## Pasaulyje
### Įvykiai

* **[[Sausio 1]] d.** Rusija įsiveda Julijaus kalendorių;
**Lapkritis:** 
* **[[Lapkričio 23]]** d. – Popiežiumi išrinktas Klemensas XI (g. 1649 m. - m. 1721 m. kovo 19  d.), popiežiaus pareigas ėjo iki 1721 m. kovo 19 d.;
* **[[Lapkričio 30]]** d. – pradinėje Šiaurės karo stadijoje prasidėjo Narvos mūšis, kuriame Švedijos karaliaus Karolio XII armija nugalėjo Rusijos caro Petro I armiją. Tai buvo švedų taktinė pergalė. Mūšis vyko prie Narvos.

### Gimtadieniai

**Nedatuota**

* Frančeskas Bartolomėjas Rastrelis, italų tautybės Rusijos architektas (m. 1771 m.).
* Semionas Ivanovičius Čeliuskinas, XVIII a. rusų jūrininkas. Kapitonas leitenantas. 1733–1743 dalyvavo Didžiojoje Šiaurės ekspedicijoje. Su V. Prončiščevo, vėliau Ch. Laptevo vadovaujamais būriais tyrinėjo Arkties vandenyno pakrantes i vakarus nuo Lenos žiočių. 1741–1742 ištyrė ir aprašė Taimyro pusiasalio krantus. Pirmasis pasiekė šiauriausią Azijos kyšulį, vėliau pavadintą Čeliuskino kyšuliu (m. 1760 m.).
##### Neaprašyti

* **[[Vasario 7]]** d. – Filipas Bošė (*Philippe Buache*), prancūzų geografas ir kartografas.

### Mirtys
* **[[Rugsėjo 27]]** d. – Inocentas XII, 242-asis Romos katalikų bažnyčios popiežius nuo 1691 iki 1700 m (g. 1615 m.).
* **[[Lapkričio 1]]** d. – Karolis II Pamišėlis, 1665-1700 m. paskutinis Habsburgų dinastijos Ispanijos karalius (g. 1661 m.).
## Nuorodos
Caersws FC

**Kersuso FC** – Velso futbolo klubas iš Kersuso.

## Istorija

## Pasiekimai

## Sezonai

|} Šaltinis: 

## Rekordai
* Didžiausias laimėjimas: 20-1 prieš Aberystwyth Town 1962. 
* Didžiausias pralaimėjimas: nežinomas.
* Didžiausias laimėjimas lygos rungtynėse: 6-1 prieš Carmarthen Town 1998.
* Didžiausias pralaimėjimas lygos rungtynėse: 0-7 prieš The New Saints FC 1995.

## Išnašos

## Nuorodos
* RSSSF duomenų bazė
Ritė

**Ritė** – daugybė laidininko, kuriuo teka srovė, vijų, apsukų apie tam tikros formos medžiagos gabalą (karkasą). Ritė gali būti kelių rūšių:

* Solenoidas
* Plokščioji ritė
* Induktyvinė ritė

## Ritės induktyvumas
Vieno sluoksnio ritės dažniausiai naudojamas iki 100µH. Kitokio tipo ritės (be šerdies) gali būti iki 20 µH. Vieno sluoksnio ritės induktyvumą galima suskaičiuoti pagal išraišką:

: \mu H = \frac{R^2 N^2}{9 R + 10 l},
kur:
: *R* - ritės radiusas (išmatuotas nuo ritės centro coliais).
: *N* - ritės vijų skaičius.
: *l* - ritės ilgis coliais.

Vieno sluoksnio ritės induktyvumą galima paskaičiuoti ir pagal šią išraišką:
:L=\mu_0\frac{N^2 A}{l},

kur:
:*L* - ritės induktyvumas henriais.
:*µ<sub>0</sub>* - magnetinės skvarbos konstanta (4π×10−7 ≈ 1.2566370614...×10−6).
:*N* - ritės vijų skaičius.
:*A* - ritės šerdies plotas m².
:*l* - ritės ilgis metrais.

## Ritės varža
Ritės varža (impedansas) susideda iš dviejų komponentų: aktyviosios (ominės) varžos ir reaktyviosios (induktyvinės) varžos. *Aktyvioji varža* tai ritės laidininko varža pastoviai srovei. Ji priklauso tik nuo ritės laidininko medžiagos savybių ir išmatavimų. *Reaktyvioji varža* priklauso nuo ritės induktyvumo ir srovės dažnio.

: \displaystyle z_L = \sqrt{ r_L^2 + x_L^2};

kur
: *z<sub>L</sub>* - ritės bendroji varža [Ω];
: *r<sub>L</sub>* - ritės aktyvioji varža [Ω];
: *x<sub>L</sub>* - ritės reaktyvioji varža [Ω];

Ritės reaktyvioji varža:

:\displaystyle x_L=2 \pi f L;

kur
: *x<sub>L</sub>* - ritės reaktyvioji varža [Ω];
: *f* - dažnis [Hz];
: *L* - induktyvumas [H].

## Nuorodos
* Ritės induktyvumo kalkuliatorius
Jamagučio prefektūra

**Jamagučio prefektūra** () – Japonijos prefektūra, įsikūrusi Čiūgoku regione. Sostinė – Jamagučis, tačiau didžiausias prefektūros miestas – Šimonosekis.

## Istorija

Jamagučio prefektūros vietoje seniau buvo Nagato ir Suo žemės. Sengoku laikotarpiu tai buvo dalis Morio klano valdos.

## Geografija

Šimanės prefektūra šiaurės rytuose ribojasi su Šimanės ir Hirošimos prefektūromis.

### Miestai

Jamagučio prefektūroje yra 13 miestų:
* Hagis
* Hikaris
* Hofu
* Ivakunis
* Kudamacu
* Minė
* Nagatas
* San'jo-Onoda
* Šimonosekis (didžiausias miestas)
* Šiūnanas
* Ubė
* Jamagučis (sostinė)
* Janajus

### Miesteliai

Miesteliai kiekvienoje apskrityje:

### Miestų, miestelių ir kaimų susijungimai
* Nuo 2003 m. balandžio 21 d. įvykdyta 11 sujungimų. Paskutinis įvyko 2006 m. kovo 20 d., kai prie Ivakunio miesto buvo prijungti Kugos apskrityje buvę Ju, Kugos, Nišikio, Mikavos ir Mivos miesteliai ir Hongo kaimas. Jamagučio prefektūroje nebelieka kaimų.

### Ateityje planuojami sujungimai
* Ateityje planuojama prie Minės miesto prijungti Minės apskritį. Tiksli data nežinoma.

## Turizmas

Bene labiausiai turistus šioje prefektūroje pritraukia Kintajaus tiltas, esantis Ivakunyje.

## Nuorodos

* Oficiali Jamagučio prefektūros internetinė svetainė
Pilnatis

**Pilnatis** – Mėnulio fazė nuo opozicijos iki delčios, kada matoma nuo 1,0 iki 0,5 Mėnulio disko. Mėnulio pilnaties laiką apytikriai galima apskaičiuoti (įvertinus apskritiminę orbitą). Skaičiuojama pagal tokią išraišką:

: *D* = 20.362954 + 29.5305888531 × *N* + 102.19 × 10-12 × *N*&nbsp;2

kur,

: *D* yra dienų skaičius nuo Sausio 1 d. 2000 metais 00:00:00 laiko.
: *N* yra pilnačių skaičius pradedant nuo pirmosios pilnaties 2000 m.

Tačiau tikrasis pilnaties laikas skirsis nuo šio maždaug 14,5 valandos.

## Išnašos
Jonavos Justino Vareikio progimnazija

**Jonavos Justino Vareikio progimnazija** – dieninė, savarankiško mokymosi bendrojo lavinimo mokykla Jonavoje, Chemikų g. 138, vykdanti pradinio, pagrindinio ir papildomo ugdymo programas lietuvių kalba. Įstaigos kodas 190302960. Steigėjas Jonavos rajono savivaldybės taryba.

## Istorija
Mokykla atidaryta 1981 m. Pirmaisiais mokslo metais mokėsi 891 mokinys, dirbo 46 mokytojai. 1995 m. mokykla tapo šalies iniciatyvių mokyklų klubo nare. 1997 m. mokykla pavadinta Jonavos krašto knygnešio, karininko Justino Vareikio (1870–1956) vardu. 2001 m. reorganizuota į pagrindinę mokyklą. Nuo 2013 m. progimnazija.

2001 m. renovuotas mokyklos pastatas, 2011 m. mokyklos stadionas.

## Direktoriai
* Elena Stanevičienė
* Nijolė Šulgienė
* Julius Smetona
* Olga Mediekšė

## Žymūs mokiniai
* Dainius Kreivys (g. 1970 m.), buvęs LR ūkio ministras
* Gintas Jasiulionis (g. 1970 m.), Rūklos seniūnas

## Galerija

Vaizdas:Vareikio herbas.jpg|Buvęs Jonavos Justino Vareikio pagrindinės mokyklos herbas
Vaizdas:Samulevičiau ir Vareikio mokyklų stadionai.jpg|Naujasis J. Vareikio ir R. Samulevičiaus mokyklų stadionas


## Nuorodos
* Mokyklos svetainė
Meteoroidas

**Meteoroidas** – aplink Saulę ar kitą žvaigždę skriejantis mažų matmenų (nuo kelių mikrometrų iki kelių dešimčių metrų) kietasis kūnas. 

Kai meteoroidas sąveikaudamas su planetos atmosfera ir dėl trinties įkaista taip, kad švyti, yra vadinamas meteoru (šnekamojoje kalboje dar vadinamas „krentančia žvaigžde“). Nukritęs ant planetos paviršiaus meteoroidas vadinamas meteoritu.

Kalbant apie dydį, nėra visuotinai priimto meteoroido apibrėžimo, tačiau jis yra didesnis už kosmines dulkes ir mažesnis už asteroidą. Britų karališkoji astronomijos draugija meteoroidu klasifikuoja objektą, kurio skersmuo nuo 100 µm iki 10 m.

## Taip pat skaitykite
* Meteoras
* Meteoritas
* Asteroidas
* Kometa
* Bolidas

## Šaltiniai
Nonijaus skalė

**Nonijaus skalė** - trumpa skalė, slenkanti išilgai fiksuotos skalės. Nonijaus skalės nulinės padalos padėtį fiksuotoje skalėje galima rasti labai tiksliai. Ši skalė naudojama tokiuose matavimo prietaisuose, kaip slankmatis.

## Ilgio matavimas
Pasirenkamas ilgio matavimo metodas priklauso nuo ilgio didumo. Metrinė liniuotė naudojama 50 mm ar didesniam ilgiui matuoti. Mažiausia jos padala paprastai būna 1 mm, taigi ilgį galima įvertinti 0,5 mm. Nonijaus skalės dėka tai galima padaryti tiksliau.

## Nulinės padalos vertės radimo būdas
# Apytiksliai nustatoma nonijaus skalės nulinės padalos padėtis; šiuo atveju - 8,3 cm (žiūrėti paveiksliuką dešinėje).
# Nonijaus skalėje randama padala, kuri sutampa su fiksuotos skalės padala; šiuo atveju - tikslumu 2. Kai ilgis mažesnis už 50 mm, tokia paklaida jau nepriimtina. Tuomet naudojama **nonijaus skalė**. Labai mažam ilgiui (iki 0,01 mm) matuoti naudojamas mikrometras.
# Šis skaičius prirašomas iš dešinės prie ankstesniojo; taigi tikslus skaičius yra 8,32 cm.

## Ilgio matavimo animacija
Slankmatis

**Slankmatis** – nonijaus skalę turintis prietaisas, naudojamas ilgiui nuo 10 mm iki 100 mm matuoti.

## Matavimo būdas

# Suglausti slankmačio kojeles ir patikrinti, ar nonijaus skalės nulis sutampa su fiksuotos skalės nuliu. Jei ne, įsidėmėkite tai, atskaitydami rodmenį (tai nulio paklaida).
# Priglausti slankmačio kojeles prie matuojamo objekto.
# Tvirtinimo varžtu užfiksuoti judamąją slankmačio dalį.
# Perskaityti skalės rodmenį.
# Norėdami rasti tikslų dydį, prie perskaityto rodmens pridėkite arba iš jo atimkite nulio paklaidą.
NGC 7635

**NGC 7635** (kartais vadinamas **Burbulas**) - emisinis ūkas Kasiopėjos žvaigždyne.

Jį 1787 metais atrado Viljamas Heršelis.

Atstumas iki ūko 3,4 kpc. Jo dydis 15′ × 8′. Paties burbulo skersmuo apie 3′ (duotame atstume jo spindulys bus apie 5 šviesmečiai).

Ūko „burbulą“ formuoja karšta, masyvi 8,7 ryškio, 15 ± 5 M_\odot žvaigždė SAO 20575 (BD+60 2522). Ūkas yra netoli milžiniško molekulinio debesies.
Moluvėnai (Trakai)

**Moluvėnai** – kaimas Trakų rajono savivaldybėje, abipus automagistralės , 4 km į šiaurės vakarus nuo Grigiškių, prie Didžiulio ežero. Kaimą taip pat kerta senasis Kauno plentas, statytas nacistinės Vokietijos okupacijos metais; kai kurios jo atkarpos tebėra naudojamos. Pietinėje, senojoje Moluvėnų dalyje stovi apleista Moluvėnų kenesa, statyta XIX a. pabaigoje už karaimų bendruomenės surinktus pinigus. Į šiaurę nuo automagistralės, šalia Moluvėnų (Gižiūnų) ežero, įsikūrusios kelios sodininkų bendrijos.

## Gyventojai

## Šaltiniai
Baudžiamasis įstatymas

**Baudžiamasis įstatymas** – įstatymas, numatantis baudžiamąsias teisines pasekmes (sankcijas) už tam tikrą veiką. Jo paskirtis – baudžiamosios teisės priemonėmis ginti žmogaus ir piliečio teises bei laisves, teisinius gėrius, visuomenės ir valstybės interesus nuo nusikalstamų veikų.

Pagrindinis baudžiamasis įstatymas Kontinentinės teisės valstybės – Baudžiamasis kodeksas.

## Galiojimas
Baudžiamasis įstatymas, galiojantis baudžiamosios veikos padarymo metu, nustato tos veikos nusikalstamumą ir asmens baudžiamumą, veikimo (neveikimo) laiką (nusikalstamos veikos padarymo laiką). Teismo sprendimo priėmimo metu galiojantis įstatymas – taip pat baudžiamojo ar auklėjamojo poveikio priemones bei priverčiamąsias medicinos priemones.

Veikos nusikalstamumą panaikinantis, bausmę švelninantis arba kitokiu būdu veiką padariusio asmens teisinę padėtį palengvinantis baudžiamasis įstatymas turi grįžtamąją galią, t. y. taikomas iki tokio įstatymo įsigaliojimo nusikalstamą veiką padariusiems asmenims, taip pat atliekantiems bausmę bei turintiems teistumą asmenims.

Baudžiamasis įstatymas, nustatantis veikos nusikalstamumą, griežtinantis bausmę arba kitaip sunkinantis nusikalstamą veiką padariusio asmens teisinę padėtį, neturi grįžtamosios galios. Išimtį sudaro normos, nustatančios atsakomybę už tarptautinės baudžiamosios teisės, tarpt. humanitarinės teisės veikas.

Pvz., Lietuvos baudžiamasis kodeksas turi gįžtamąją galią tokioms veikoms kaip genocidas, tarptautinės teisės draudžiamas elgesys su žmonėmis, tarptautinės humanitarinės teisės saugomų asmenų žudymas, okupuotos valstybės civilių trėmimas, tarptautinės humanitarinės teisės saugomų asmenų žalojimas, kankinimas ar kitoks nežmoniškas elgesys su jais, civilių ar karo belaisvių prievartinis panaudojimas priešo ginkluotosiose pajėgose, draudžiama karo ataka.
Nulla poena sine lege

**Nėra bausmės be įstatymo**, **nėra (teisinės) atsakomybės be (teisinio) pagrindo** () - teisės principas, pagal kurį draudžiama taikyti baudžiamąsias sankcijas, nenumatytas įstatyme.

Principas buvo žinomas jau romėnų teisėje. II a. Ulpianas citavo savo veikaluose. Itin didelę reikšmę principas turi baudžiamojoje teisėje - bausmė galioja (ir gali būti paskirta) tik tuo atveju, jei ją už tam tikrą veiką numato (baudžiamasis) įstatymas (ne žemesnio lygmens teisės aktas).

## Reikšmė
Principas įvairiomis formuluotėmis yra persmelkęs visą teisės sistemą. Abstrahuojant pamatinę nuostatą gali būti išvedama taisyklė - *nėra (teisinės) [[sankcija|sankcijos]] be teisės akto (įstatymo)*, t. y. norint kaltininkui pritaikyti kokias nors sankcijas, yra būtina, kad jos būtų numatytos kokiame nors teisės akte (įstatyme); nėra (teisinės) atsakomybės be (teisinio) pagrindo,- norint, kad asmuo atsakytų už savo veiką, būtina tam turėti teisinį pagrindą. Pavyzdžiui, teisės principas mokesčių teisėje yra žinomas kaip *nullum tributum sine lege* - nėra mokestinės prievolės (mokesčio) be įstatymo.

Šis teisės principas galutinai buvo išplėtotas vokiečių baudžiamosios teisės mokslininko Feuerbacho Paulo Johanno (Paul Johann Anselm Ritter von Feuerbach)(1775-1833). Jis šį principą išnagrinėjo remdamasis Čezarės Bekarijos Dei delitti e delle pene (1764). Pagrindiniai šio principo požymiai baudžiamojoje teisėje:
1. Teisinės analogijos taikymo draudimas.
2. Įstatymo galiojimo atgal draudimas.
3. Paprotinės teisės(lot. consuetudo) draudimas.
.

Įstatyme pirmą kartą šis principas buvo įtvirtintas 1787 m. Jozefiniškame (Jozefo) Baudžiamajame įstatyme (Das Josephinische Strafgesetz (Allgemeines Gesetzbuch über Verbrechen und derselben Bestrafung, kurz: Josephina, Josefina oder StG 178), kuris galiojo nuo 1787 iki 1803 metų. Pavadinimas kilmė kildinama iš jį įvedusio kaiserio Jozefo II vardo.
Baudžiamosios teisės principai

**Baudžiamosios teisės principai** – pamatinės normų, kuriomis uždraudžiamos veikos ir įvardijamos nusikalstamomis, ir kuriomis nustatomos neigiamos sankcijos už tų veikų padarymą, nuostatos, principai.

Baudžiamosios teisės normos grindžiamos įvairiomis vadovaujančiomis nuostatomis. Išskiriami bendrieji ir specialieji baudžiamieji teisiniai principai. Bendrieji teisės principai laikomi kartu ir baudžiamosios teisės (kaip ir kitų teisės šakų) principais, kadangi galioja visoms teisės šakoms.

Bendrieji :
 Teisingumo principas.|
 Atsakomybės individualizmo principas. (54 BK straipsnis)
 Šanso principas. (55)
 Nukentėjusiojo nuožiūros principas.

## Specialieji principai

Svarbiausiais specialieji baudžiamosios teisės principais yra šie

Nullum crimen sine lege – nėra nusikalstamos veikos be įstatymo;

Nullum poena sine lege – nėra bausmės be įstatymo;

Nullum crimen sine culpa – nėra nusikalstamos veikos be kaltės;

Non bis in idem – už tą pačią veiką du kartus nebaudžiama;

Ultima ratio – paskutinė priemonė socialiniams santykiams reguliuoti (kraštutinė priemonė) ;
Teisės pažeidimas

**Teisės pažeidimas** – deliktinį veiksnumą turinčio asmens veika, kuria pažeidžiama teisė (normos).
Teisės pažeidimas yra priešingas teisei. Juo teisė yra pažeidžiama, „laužoma“ (plg. , ). Teisė gali būti pažeista tik kalta veika, t. y. kai asmuo įstatymui nusižengė laisva valia.

Teisės pažeidimas nebūtinai sąlygoja teisinės atsakomybės taikymą. Yra nemažai aplinkybių, šalinančių teisės pažeidimo neteisėtumą (būtinoji gintis), atleidžiančių asmenį nuo atsakomybės. Pavyzdžiui, civilinėje teisėje – esant nenugalimos jėgos (*[[force majeure]]*) aplinkybėms, baudžiamojoje teisėje – kyšio davėjui savo noru apie kyšio davimą pranešus teisėsaugos institucijai ir kt.

## Formos

Teisės pažeidimo formos:  veikimas ir neveikimas. 

## Rūšys

Pagal teisės šaką, kurių normos konkrečia veika yra pažeidžiamos, gali būti:
* nusikalstamas teisės pažeidimas (nusikalstama veika),
* deliktas (civilinis, privatinės teisės pažeidimas),
* administracinis pažeidimas‎(viešosios tvarkos, viešojo valdymo ir pan., žr. LR ATPK)
* konstitucinis pažeidimas.

## Sudėtis
Teisės pažeidimo sudėtį sudaro objektyvioji ir subjektyvioji sudėtys.

Objektyvioji pažeidimo pusė:
* neteisėti veiksmai
* Pažeidimo objektas (teisinis gėris, į kurį kėsintasi ir pan.
* fakultatyvūs požymiai (būdas, priemonės ir t t.)

Subjektyvioji pažeidimo sudėtis:
* Pažeidimo subjektas – asmuo, pažeidęs teisę, amžius, pakaltinamumas.
* Subjektyvioji pusė kaltė, tikslas, motyvas. 

## Šaltiniai
Veika

**Veika** – veikimas arba neveikimas, normiškai (teisiškai) reikšmingas elgesys, už kurį socialinės (pvz., teisės) normos numato sankciją.

Veika – nebūtinai pažeidimas, gali būti ir norminis elgesys, už kurį socialinės normos nustato nebūtinai neigiamą sankciją – pvz., kokio nors (valstybinio ir kt.) apdovanojimo atveju ar pan.

Veikos sąvoka turi itin didelę reikšmę socialinių (pvz., teisės) normų, ypač sankcionuojamų taisyklių taikymo srityje, kylant įvairiems pažeidimams, kurių pagrindu atsiranda (socialinė, pvz., teisinė) atsakomybė – tiek neigiama, tiek ir teigiama (pa)skatinamoji, motyvuojamoji ir kt.).

## Rūšys
Teisinių veikų rūšys pagal teisės šakas, kurių normos yra pažeidžiamos, gali būti:
* baudžiamoji veika – ja yra padaromas baudžiamosios teisės pažeidimas
* deliktinė veika – padaromas privatinės (civilinės teisės) pažeidimas (deliktas).
 
Baudžiamosios veikos dar yra skirstomos į nusikaltimus ir baudžiamuosius nusižengimus.

* Nusikaltimas – pavojinga ir baudžiamajame įstatyme (kodekse) uždrausta veika (veikimas ar neveikimas), už kurią numatyta laisvės atėmimo bausmė.
* Baudžiamasis nusižengimas – pavojinga ir baudžiamajame įstatyme (kodekse) uždrausta veika (veikimas ar neveikimas), už kurią numatyta bausmė, nesusijusi su laisvės atėmimu, išskyrus areštą (apibrėžimas pagal LR BK).

## Reikšmė
Terminas gali būti vartojamas tiek pasaulietinėje, tiek ir bažnytinėje (pvz., baudžiamojoje kanonų) teisėje, todėl socialinė veikos reikšmė nesietina tik su teise, kurios normų viešpatavimas kitų visuomeninių taisyklių atžvilgiu yra pripažįstamas (nes egzistuoja specialus – valstybinės prievartos – aparatas, kuriuo yra siekiama užtikrinti normų laikymąsi).
Frostathingslov

**Gulathingslov** – seniausias išlikęs Norvegijos teisės šaltinis, teisės paminklas.

Prieš 930 m. išmintingasis *Úlfjótur* buvo išsiųstas į Norvegiją studijuoti įstatymą apie *Thing* santvarką. Po 3 metų grįžęs su išsamiu įstatymų rinkiniu, adaptavo Islandijos sąlygoms ir taip tapo pirmuoju Islandijos teisėkūrininku. 

Kai kurie norvegų *Gulathing* variantai datuojami iki Harald Hårfagre (apie 852-933) valdymo. Vėlesni šaltiniai teigia apie Olavo Šventojo (995-1030) teisės rinkinį.

## Išnašos

## Literatūra
* Jón R. Hjálmarsson: Die Geschichte Islands. Reykjavík 1994.
* B. Eithun, M. Rindal, T. Ulset: *Den eldre Gulatingslova*. Oslo 1994.
* Knut Helle: *Gulatinget og Gulatingslova*. Leikanger 2001.
* Konrad Maurer: *Die Entstehungszeit der älteren Gulaþingslög*. München 1872.
* Lars Boje Mortensen: *Den formative dialog mellem latinsk og folkesproglig litteratur ca 600-1250.* In: *Else Mundal (Hrg.) *Reykholt som makt - og lærdomssenter i den islandske og nordiske kontekst.'' Reykholt 2006
Nullum crimen sine lege

**Nėra nusikaltimo be įstatymo** () – baudžiamosios teisės principas, pagal kurį veika, kuri pagal padarymo metu galiojančius (pvz., baudžiamuosius) įstatymus yra neuždrausta, nelaikoma nusikalstama.

Šiuo teisės principu yra draudžiama po veikos padarymo išleisti įstatymą, kuriuo būtų nustatytas veikos baudžiamumas, t. y. kuriuo veika po jos padarymo (o ne prieš jį) būtų įvardijama kaip nusikaltimas.
Landslov

**Landslov** (žemės teisė) – karaliaus Magnus Håkonsson lagabøte (1263–1280) priimtas XIII a. teisynas, skirtas ir Norvegijos *Frostathing* apskričiai. Didingiausias Skandinavijos teisėkūros aktas viduramžiais, buvęs reikšmingas iki pat naujųjų laikų.

Siekiant įvesti kontinento dvaro papročius, *[[Hirðskrá]]* stengėsi su žemyno valdovais bendrauti viename kultūriniame lygmenyje, modernizuoti teisę. Jis pasiuntė gabius valdinius (kaip Audun Hugleiksson) į žemyno universitetus, kad jie ten studijuotų valstybės reikalams reikšmingus mokslus. Grįžę absolventai aktyviai imdavosi teisėkūros.
Pradžioje buvo atnaujinta *Landslov*.

Antrajame skyriuje – krikščionių teisė, tačiau nuostatos apibendrintos, jų paskirtis – atriboti karaliaus ir vyskupo galias. Ankstesniuose įstatymuose buvo itin detalių bažnytinio gyvenimo nuostatų. Iš islandų analų yra žinoma, kad 1269 m. *[[Frostathingslov|Frostathing]]* karalių tik įgaliojo noveliuoti (atnaujinti)įstatymo pasaulietinę dalį. Krikščioniškoji teisė turėjo būti atnaujinti tik kartu su arkivyskupu, kas tuometinėje situacijoje nebuvo įmanoma. Ankstesnės nuostatos didžiąja dalimi buvo pasenusios.
Antraštė „Krikščionių teisė“ – ne spraga, skyriuje įtrauktos normos dėl karūnos paveldėjimo. Nors ir esant Bažnyčios įtakai, palyginant su anksčiau jos buvo esmingai modifikuotos.

## Literatūra
* *Landrecht des Königs Magnus Hakonarson*. Germanenrechte Neue Folge. Bearbeitet von Rudolf Meissner. Weimar 1941.
Socialiniai santykiai

**Socialiniai santykiai** – visuomeniniai ryšiai tarp asmenų, tarpusavio sąveika. Visuomeniniam santykiui būdinga: socialinis subjektas, socialinis vaidmuo (pozicija), socialinės nuostatos, normos. Visuomeniniai santykiai –
aukščiausia socialinių reiškinių evoliucijos forma palyginti su tokiais kaip (socialinis) elgesys, (socialinis) veiksmas, socialinė sąveika. Visuomeninius santykius reguliuoja socialinės normos.

## Rūšys
Visuomeniniai santykiai atsiranda tarp tam tikro junginio (grupės) žmonių, tarp atskirų socialinių junginių, tarp atskirų žmonių ir žmonių grupių.

Pagal uždarumo lygį:
* (tarpusavio) asmeniniai santykiai.
* kolektyviniai santykiai (grupiniai, organizaciniai, valstybiniai).

Pagal subjektą (kolektyvą, grupę):
* klasiniai santykiai, nacionaliniai santykiai, etniniai santykiai.

Pagal visuomenės gyvenimo sritį gali būti:

* moraliniai santykiai.
* religiniai santykiai.
* politiniai santykiai.
* teisiniai santykiai.

## Šaltiniai
Vokiečių veidrodis

**Vokiečių veidrodis** - (*Deutschenspiegel*, *Spiegel deutscher Leute*) - apie 1275 m. sudarytas teisės rinkinys. Surinkta paprotinė teisė. Sudarytojai – Augsburgo minoritai. Vokiečių veidrodis buvo pavyzdžiu sudarant Bavarų veidrodį *[[Schwabenspiegel]]*.

Vokiečių veidrodžio sudarymui pasitarnavo Saksų veidrodis (*[[Sachsenspiegel]]*), romėnų teisė, kanonų teisė bei bavarų paprotinės teisės.

## Literatūra

*Deutschenspiegel und Augsburger Sachsenspiegel*. Herausgegeben von Karl August Eckhardt und Alfred Hübner. Neubearbeitete Ausgabe. 1933 ISBN 3-7752-5103-0

## Nuorodos

* Skaitmenuotas rankraštis, Innsbruck universiteto biblioteka
Baudžiamasis nusižengimas

**Baudžiamasis nusižengimas** – baudžiamoji veika, už kurią numatyta nedidelė laisvės atėmimo bausmė arba piniginė bausmė (bauda). Teisinis apibrėžimas skiriasi kiekvienoje nacionalinėje teisėje. Pagal Vokietijos teisę baudžiamasis nusižengimas – tokia veika, už kurią įstatyme numatyta ne didesnė kaip 1 metų laisvės atėmimo bausmė, pagal Šveicarijos baudžiamąją teisę – ne didesnė kaip 3 m.

Sąvokos išskyrimas turi ne tik teorinę, bet ir praktinę taikomąją reikšmę – skiriasi baudžiamosios teisinės atsakomybės ribos, skiriant bausmę ir kt.

Formos – tyčinis arba neatsargus baudžiamasis nusižengimas.

## Lietuvoje
Baudžiamasis nusižengimas pagal 2000 m. LR BK – pavojinga ir baudžiamajame kodekse uždrausta veika (veikimas ar neveikimas), už kurią numatyta bausmė, nesusijusi su laisvės atėmimu, išskyrus areštą.
Ronis Vizlis

**Ronaldas (Ronis) Bilijus Vizlis** (; g. 1980 m. kovo 1 d.) – fiktyvus personažas J. K. Rowling „Hario Poterio“ knygose. Pirmą kartą Ronis Vizlis paminėtas bestseleriu tapusioje knygoje „Haris Poteris ir Išminties akmuo“ (1997 m.). Čia jis pristatytas kaip Hermionos Įkyrėlės ir Hario Poterio geriausias draugas. Kaip ir Haris su Hermiona, taip ir Ronis yra Grifų Gūžtoje. Roniui tenka mažai dėmesio, nes dažniausiai į dėmesio centrą papuola jo geriausias draugas Haris. Ši situacija retkarčiais sukelia keblumų tarp jų santykių. Filmuose šio personažo vaidmenį atlieka britų aktorius Rupert Grint.Dažniausiai jis būna labai nepatenkintas. Visose knygose jis narplioja mįsles kartu su Hariu Poteriu ir patiria įspūdingų nuotykių. Paskutinėje knygoje jis susituokia su Hermiona Įkyrėle ir susilaukia dviejų vaikų.

## Giminės medis
Tosa (šuo)

**Tosa** (**Tosa Inu**) - šuns veislė, išvesta Japonijoje. Veislės pavadinimas Tosa-Inu (*Toza-Inu*) kyla iš dviejų žodžių - *Tosa* - senosios žemės pavadinimo (dabartinė Kočio prefektūra) ir žodžio *inu* (jap. 'šuo').

## Fiziologija
Tosa-Inu - stambus, masyvaus kūno sudėjimo šuo. Yra trys Tosų tipai: lengvi - iki 50 kg, vidutiniai - iki 70 kg ir sunkūs - iki 90 kg ir daugiau. Minimalus svoris yra 35 kg, o ūgis 60 cm patinams ir 55 cm kalėms. Tosos galva stambi, plačia kaukole. Kalių galva šiek tiek mažesnė ir atrodo moteriškiau. Tosa-Inu turi stiprius nasrus, galingais žandikauliais ir žirkliniu prikandimu. Akys tamsios, nedidelės, žvilgsnis paprastai išreiškia ramumą ir kilnumą. Snukis būna tokios pat spalvos kaip ir kūnas, dažnai su juoda kauke, kas yra laikoma privalumu. Ausys vidutinio dydžio, V formos, kabančios. Lygi nugara, patemptas pilvas, plati krūtinė aiškiai rodo tai, kad Tosa-Inu - sportiškas, mėgstantis fizinį krūvį šuo. Priekinės Tosos galūnės tiesios, galingos, vidutinio ilgio. Galinės galūnės raumeningos, gerai išreikštais kampais sąnariuose. Kailis trumpas, tankus. Galimos spalvos variacijos - nuo rudos iki raudonos, retai būna juodi ir tigriniai. Standartas leidžia nedideles baltas dėmes ant šuns krutinės. 

## Tosa Inu istorija
Dabartinės Tosos protėviai buvo išvesti Japonijoje dar prieš 900 metų. Susiformavę izoliacijos sąlygomis, tai buvo vidutinio dydžio, iki 23 kg sveriantys špiciniai šunys stačiomis ausimis ir uodegomis, suktomis į nugaros pusę, daug kuo primenantys dabartinę Akita-Inu. Istoriniai dokumentai liudija, kad Tosa Inu veislės šunys buvo populiarūs tarp samurajų ir buvo dažnai naudojami šunų kovoms. 1854 m., atsivėrus sienoms į Japoniją, plūstelėjo užsieniečiai, kartu su savo pasiekimais bei stipresniais koviniais šunimis. Kad pataisytų padėtį ir pagerintų kovines savybes, japonai sukryžmino savo Tosą iš pradžių su buldogu, vėliau su bladhaundu, mastifu, bulterjeru, pointeriu, dogu ir galiausiai su senbernaru. Viso to rezultatas - šiuolaikinė Tosa-Inu.
          
Antras pasaulinis karas sudavė labai smarkų smūgį Tosa-Inu populiacijai Japonijoje. Tik kai kurių veisėjų, slėpusių savo šunis kalnuose, beprecedenčių veiksmų dėka, japonai sugebėjo išsaugoti geriausius veislės atstovus. Dabar Tosa yra labai reta šunų veislė ir Japonijoje, ir už jos ribų. Japonai labai retai parduoda Tosos šuniukus į užsienį, mieliau pasilieka savo nacionalinį turtą sau. Tačiau kai kurie šuniukai buvo išvežti už Japonijos ribų ir tapo Europinės, Amerikos ir Korėjos linijų pradininkais.

## Charakteris
Kaip ir daugumai molosinių šunų, Tosai būdingas teritoriškumas, savarankiškumas. Šie šunys ištikimi šeimininkui, labai prisiriša prie jo šeimos ir ją saugo. Tosa-inu gali būti kompanionas, šuo vedlys aklajam, aviganis, sargas. Individualios šuns savybės labai priklauso nuo auklėjimo. Įprastai su kitu šunimi gali kartu gyventi tik tuo atveju, jei užaugo kartu su juo.

## Nuorodos
* Apie tosą
ULEB Europos taurės 2006–2007 m. sezonas

**2006–2007 m. [[ULEB taurė]]s sezonas** – penktasis antrojo pagal stiprumą Europos turnyro sezonas. Tai paskutinis ULEB taurės sezonas, kuriame dalyvavo tik 24 ekipos.

Turnyro nugalėtojais tapo Madrido „Real“ krepšininkai, nugalėję Vilniaus „Lietuvos ryto“ ekipą finale, vykusiame Belgijos mieste Šarlerua.

## Dalyvavusios komandos

### Aštuntfinaliai
*  **[[Vilniaus Lietuvos Rytas|Vilniaus „Lietuvos rytas“]]** (72:75) – (65:60)  Udinės „Snaidero“
* Nansio SLUC (86:89) – (74:86)  **[[Strasbūro SIG]]**
* **[[Železniko FMP|Belgrado „FMP“]]** (88:84) – (70:64)  Las Palmo „Gran Canaria“
* Ventspilio „Ventspils“ (73:88) – (62:73)  **[[Jeruzalės Hapoel|Jeruzalės „Hapoel“]]**
* **[[Madrido Real (krepšinio klubas)|Madrido „Real“]]** (74:65) – (73:57)  Berlyno ALBA
* Maskvos Srities „Chimki“ (77:89) – (76:93)  **[[Belgrado Crvena Zvezda (krepšinio klubas)|Belgrado „Crvena Zvezda“]]**
* **[[Kazanės UNIKS|Kazanės „Uniks“]]** (90:73) – (95:64)  Vršaco „Hemofarm“
* **[[Sienos Montepaschi|Sienos „Montepaschi“]]** (79:62) – (80:77)  Salonikų PAOK

### Ketvirtfinaliai
* **[[Vilniaus Lietuvos rytas|Vilniaus „Lietuvos rytas“]]** (70:83) – (72:56)  Strasbūro IG
* **[[Železniko FMP|Belgrado „FMP“]]** (79:88) – (88:70)  Jeruzalės „Hapoel“
* **[[Madrido Real (krepšinio klubas)|Madrido „Real“]]** (83:72) – (79:78)  Belgrado „Crvena Zvezda“
* **[[Kazanės UNIKS|Kazanės „Uniks“]]** (83:53) – (97:96)  Sienos „Montepaschi“

### Pusfinaliai
* Belgrado „FMP“ (67:78) – (72:69)  **[[Vilniaus Lietuvos rytas|Vilniaus „Lietuvos Rytas“]]**
* **[[Madrido Real (krepšinio klubas)|Madrido „Real“]]** (69:76) – (84:63)  Kazanės „Uniks“

### Finalas

* Vilniaus „Lietuvos Rytas“ (75-87)  **[[Madrido Real (krepšinio klubas)|Madrido „Real“]]**
Rupert Grint

**Rupert Alexander Grint** (g. 1988 m. rugpjūčio 24 d. ) – Anglijos aktorius, geriau žinomas dėl Ronio Vizlio vaidmens Hario Poterio filmuose.

## Biografija
Rupert Alexander Grint gimė 1988 m. rugpjūčio 24 d., Watton-at-Stone, Hartfordšyre, Anglijos grafystėje. Jo pirmas filmas buvo „Haris Poteris ir Išminties akmuo“. Vaidmenį Rupertas gavo, nes buvo ir tebėra didelis Hario Poterio gerbėjas bei turi daug panašumų su Roniu Vizliu, pavyzdžiui, jo personažas rusvais plaukais, taip pat jis bijo vorų, kaip ir Ronis, ir auga didelėje šeimoje. Rupertas išgirdo apie atranką į filmą ir nuvyko į ją, bet praėjus keliems mėnesiams ir nesulaukus jokio atsakymo iš komisijos, vaikinukas nusprendė dar kartą pabandyti. Šis parašė repo dainą ir įrašė ją į video kasetę, kurioje pats nusifilmavo apsirengęs moteriškais drabužiais, kaip ir jo mokytoja. Dar pridėjo mažytę, Ronio vaidmens sceną, norėdamas parodyti, kaip nori vaidmens, ir viską nusiuntė komisijai. Rupertas neliko nepastebėtas. Jis gavo vaidmenį, prieš tai vaidinęs tik mokyklos spektaklyje.
Dabar jam tarsi prilipusi Ronio Vizlio etiketė – jau niekas negali įsivaizduoti kito aktoriaus šio drovaus, rusvaplaukio vaidmeniui atlikti. Rupertas jau nusifilmavo šešiuose Hario Poterio filmuose ir dabar vaikinas jau ruošiasi septintajam. Po pirmosios Hario Poterio dalies Rupertas atliko vaidmenį filme „Thunderpants“ („Berniukas bezdaliukas“). Taip pat 2006 m. Rupert Grint nusifilmavo dar viename filme pavadinimu „Vairavimo pamokos“ („Driving lessons“). Rupert Grint yra pasiryžęs nusifilmuoti ir likusiuose Hario Poterio filmuose, jei tik kino kompanija Warner Bros suteiks tokią galimybę.
Laisvalaikiu aktorius Rupert Grint žaidžia golfą ir modeliuoja lėktuvus. Jis prisipažįsta esantis labai tingus, taip baisiai, kad net neprisiverčia kirptis plaukų. Pamatęs, kad šie atrodo puikiai, nusprendė jų nebeliesti žirklėmis. Ir daugeliui fanų tai patinka.

## Filmografija
Pacta sunt servanda

**Sutarčių reikia laikytis** (, *servanda pacta sunt*) – privatinės bei viešosios teisės principas, pagal kurį santykių šalims privalu vykdyti abipusius įsipareigojimus.

Tai kertinis privatinės – civilinės, komercinės, darbo – teisės ir civilinių santykių apyvartos principas bei pamatinė nuostata. Tam tikra prasme pasireiškia ir viešojoje teisėje (ūkinė administracinė teisė ir kitos sritys). Pavyzdžiui, viešosios teisės (tarptautinės, administracinės, konstitucinės) subjektai teisinių santykių dalyviai (šalys) taip pat privalo vykdyti savo prievoles, pareigas, kurios nustatytos abipusiškai suderinta valia (sutartis).

Imperatyvų privalomumą sandorio šalims pagrindė, suformulavo bei taikymą išplėtė kanonistai.

## Išnašos
Mongolijos herbas

**Mongolijos herbas** – vienas iš oficialių Mongolijos simbolių. Mongolijos herbas apvalios formos, jo viduryje sparnuotas žirgas. Žirgo viduryje yra pavaizduoti šalies simboliai: ugnis, žemė, Mėnulis, vanduo ir taijitu ženklas. Skritulio apačioje yra budistų dharmos ratas ir lapeliai.

## Istorija
II pasaulinio karo metu Mongolijos Liaudės Respublika įsivedė herbą, kuriame pavaizduotas jojantis piemuo ir iš kalnų tekanti saulė. Šone buvo naminių gyvūnų paveikslėliai, viršuje – socialistinė žvaigždė, apačioje užrašas „БНМАУ“ (*Бүгд Найрамдах Монгол Ард Улс* – Mongolijos liaudies respublika).

1960 m. herbas pakeistas. Rugių varpos apjuostos Mongolijos vėliava su tuo pačiu užrašu „БНМАУ“.
Dalelė

**Dalelė** gali reikšti:

* Fizikoje:
** Aksionas;
** Antineutrinas;
** Antineutronas;
** Bozonas;
** Elektronas;
** Elementarioji dalelė;
** Fermionas;
** Fotonas;
** Kvarkas;
** Leptonas;
** Mezonas;
** Miuonas;
** Neutrinas;
** Neutronas;
** Nukleonas;
** Pionas;
** Pozitronas;
** Protonas;
** Subatominė dalelė;
** Taonas.

* Chemijoje:
** Jonas.

* Fantastikoje:
** Mizichlorinai.
ULEB Europos taurės 2007–2008 m. sezonas

**2007-2008 m. [[ULEB taurė]]s sezonas** – šeštasis antrojo pagal stiprumą Europos krepšinio turnyro sezonas. Šiame sezone dalyvavo rekordinis klubų skaičius – net 54.

Sezono atidarymo rungtynės įvyko Rygoje tarp Rygos ASK ir Sofijos „Lukoil Akademik“ klubų, simboliškai pažymint pirmąjį Eurolygos finalą, vykusį prieš 50 metų būtent tarp šių klubų.

Sezono finišas vyko balandžio 10-13 dienomis Italijos mieste Turine *Palavela* arenoje, talpinančioje 9200 žiūrovų.

## Turnyro sistema

Pirmajame etape 54 komandos varžosi dviejų ratų sistema suskirstytos po šešias į devyneres grupes. 3 stipriausios kiekvienos grupės komandos bei 5 iš 9 geriausią rezultatą parodžiusių 4 vietas užėmusių komandų patenka į atkrintamąsias varžybas. Šešioliktfinalio ir aštunfinalio etapuose žaidžiamos dvejos rungtynės. Geresnį taškų santykį turinti ekipa patenka į kitą etapą.
Turnyras buvo vainikuotas Finalio Aštuoneto varžybomis, kuomet per 4 dienas viename mieste susirinkusios ekipos išsiaiškino turnyro čempionus.

## Atstovavimas šalims

## Pirmasis etapas

### A grupė

### B grupė

### C grupė

### D grupė

### E grupė

### F grupė

### G grupė

### H grupė

### I grupė

## Atkrintamosios varžybos

### Šešioliktfinalis

### Aštunfinalis

### Finalinis aštuonetas

## Nuorodos
* Oficiali svetainė